27/05/2014 | Administración LocalMunicipal
Mugardos
Anuncio de notificación a D. Manuel F. Tenreiro Merlán

Intentada a notificación e sendo devolta polo servizo de correos por ausente no último enderezo coñecido, polo presente notifícaselle a D. Manuel F. Tenreiro Merlán, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, a Resolución da Alcaldía núm.369/2014, de data 16.04.2014, que a continuación se transcribe: Tendo coñecemento este Concello segundo informe-denuncia da policía local de data 26.03.2014, de que por D. Cesareo Matallanas Bartram. Juan Casto Saixo Buchholz realizáronse obras para construír unha rampla de acceso a vehículos sobre a beirarrúa da estrada AC-123, fronte á parcela sita en R/ Vilar núm.2, parcela de referencia catastral: 15052A01200044, sen a preceptiva autorización do titular da estrada para esas obras. Tendo en conta o informe da arquitecta municipal de data 04.04.2014, do que resulta acreditado que visitado o lugar (inspección visual dende o exterior da parcela) o 28 de marzo de 2014, obsérvase que: o Realizouse un vao horinzotal, con rebaixes no sentido da marcha dos peóns, ademais de acentuarse o vao para vehículos entre a senda e a beiravía. o Pavimentouse con formigón en masa, de modo que a superficie é irregular. o O pavimento da senda nos outros treitos é de formigón coloreado con acabado rugoso, e nas outras entradas para vehículos sen colorear. Atendido que as obras sitúanse nun terreo clasificado polo PXOM como Solo Rústico Común (SRC), que é de aplicación a Lei 8/2013, do 28 de xuño, de estradas de Galicia, e que é probable que a obra se atope en dominio público, e o titular sexa o organismo competente para a xestión das estradas autonómicas, a Axencia Galega de Infraestruturas. Visto o disposto nos artigos 196 e 210 da Lei 9/2002, do 30 de decembro, de ordenación urbanística e protección do medio rural de Galicia, e tendo en conta o Convenio subscrito entre o Concello de Mugardos e a Axencia de Protección da Legalidade Urbanística (APLU), e que nas súas funcións está o exercicio da potestade sancionadora e de reposición da legalidade por obras que se executen sen licenza urbanística situadas en solo rústico, e que o artigo 196 establece que cando os actos de edificación e uso do solo e do subsolo fosen realizadas en terreos de dominio público, esixirase tamén licenza municipal. Tendo en conta o anterior, así como a proposta do concelleiro de urbanismo, patrimonio e medio ambiente de data 16.04.2014, pola presente RESOLVO: PRIMEIRO.- Dar traslado do expediente e da presente Resolución á Axencia de Protección da Legalidade Urbanística, pertencente á Consellería de Medio Ambiente, Territorio e Infraestruturas para o seu coñecemento e efectos oportunos. SEGUNDO.- Notificar a presente Resolución aos interesados no expediente. RECURSOS: Contra o presente acordo, definitivo en via administrativa, poderá vde. interpoñer potestativamente o recurso de reposición ante o mesmo órgano que o dictou no prazo dun mes, contado a partir do día seguinte ó da notificación, según establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderá impugnar directamente o acto que se lle notifica ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Asimesmo, poderá Vde. interpoñer calquera outro recurso que estime pertinente. Mugardos, 16 de maio de 2014 O ALCALDE, Asdo) XOSÉ FERNÁNDEZ BARCIA